Quines entitats apareixen en aquest text?
Carme Enrich i Llevada va ser una pintora catalana activa a Barcelona a finals del segle XIX i principis del XX. Està documentada per primera vegada l’any 1892, quan va participar a l’Exposició Nacional d’Indústries Artístiques i Internacional de Reproduccions, organitzada per l’Ajuntament de Barcelona, junt amb altres pintores catalanes com Emília Coranty, Anna Martí o Pilar Noguera. Hi va exhibir un dibuix a llapis de format mitjà que representava un gerro. Quatre anys més tard, prenia part en la tercera edició d’aquesta Exposició de Belles Arts i Indústries Artístiques, aquesta vegada amb una aquarel·la de flors, i ho faria novament en la del 1898, en la qual va mostrar un oli titulat La finestra de la pubilla. Els catàlegs d’aquestes dues exposicions la referencien residint a Barcelona. Va ser també una de les artistes habituals de les quatre exposicions «femenines» que la Sala Parés va organitzar a finals del segle XIX. Va ser present a les del 1896, 1897, en la qual va presentar una obra titulada Guitarrista, 1899 i la darrera, del 1900. Aquestes exposicions, que estaven inspirades en la que el 1893 s’havia fet a Chicago, van tenir un impacte important en la vida artística i cultural de la ciutat, tant per l’interès que va mostrar la premsa de l’època com per l’afluència de públic que van tenir, però principalment perquè van oferir un espai de difusió a les artistes catalanes. L’any 2021 la Casa Museu Lluís Domènech i Montaner de Canet de Mar va organitzar una exposició d’homenatge a aquestes mostres. Consta també entre els participants d’una exposició col·lectiva de dibuixos i pintures que es va fer a l’Acadèmia Baixas de Barcelona el 1904, en la qual també hi van exposar les pintores Consol Burch, Àngela Boada, Mercè Artés, Rosa Baixas, Mercè Iglesias, les germanes Anna i Clotilde Murillo, Mercè de Prat, Ana Pujol, Consol i Mercè Tomàs i Montserrat Torres.
Carme Enrich i Llevada : artista_o_autor, Barcelona : Entitat_Geopolítica, Ajuntament de Barcelona : govern, Anna Martí : artista_o_autor, Pilar Noguera : artista_o_autor, Exposició de Belles Arts i Indústries Artístiques : esdeveniment, La finestra de la pubilla : pintura, Sala Parés : edifici, Guitarrista : pintura, Chicago : Entitat_Geopolítica, Canet de Mar : Entitat_Geopolítica, Consol Burch : artista_o_autor, Àngela Boada : artista_o_autor, Mercè Artés : artista_o_autor, Rosa Baixas : artista_o_autor, Mercè Iglesias : artista_o_autor, Anna : artista_o_autor, Clotilde Murillo : artista_o_autor, Mercè de Prat : artista_o_autor, Ana Pujol : artista_o_autor, Consol : artista_o_autor, Mercè Tomàs : artista_o_autor, Montserrat Torres : artista_o_autor, Exposició Nacional d’Indústries Artístiques i Internacional de Reproduccions : esdeveniment, Emília Coranty : artista_o_autor, Casa Museu Lluís Domènech i Montaner : edifici, Acadèmia Baixas : educació